Presidenti Bush emëron gjykatësin Roberts si kryetar të Gjykatës së Lartë
Posti i kryetarit të Gjykatës së Lartë mbeti bosh pas vdekjes së gjykatësit William Rehnquist në moshën 80 vjeçare nga kanceri i tiroid
Duke emëruar zotin John Roberts si kryetar të Gjykatës së Lartë, Presidenti Bush i bëri thirje Senatit të veprojë pa vonesë për të konfirmuar kandidaturën e tij para fillimit të sesionit të ri të Gjykatës së Lartë më 3 tetor. "Gjykatësi Roberts ka fituar besimin e vendit. Kam kënaqësinë të njoftoj se do ta emëroj atë si Kryetarin e 17 të Gjykatës së Lartë të Shteteve të Bashkuara. Vdekja e Kryetarit të kësaj Gjykate William Rehnquist lë bosh postin qendror vetëm 4 javë para fillimit të sesionit të Gjykatës. Eshtë në interes të Gjykatës dhe të vendit që posti i Kryetarit të jetë mbushur në ditën e parë të sesionit," tha presidenti. Presidenti e kishte emëruar fillimisht gjykatësin Roberts për të zëvendësuar gjykatësen Sandra Day O’Connor e cila njoftoi dy muaj se do të dilte në pension. Kandidatura e zotit Roberts, e cila nuk ka ngjallur kritika të ndezura. Ndërsa senati përgatitet për të hapur debatin për procesin e miraitmit të kandidaturës së zotit John Roberts si kryetar i Gjykatës së Lartë dhe presidenti duhet të paraqesë një kandidat tjetër për të zëvendësuar gjykatësen Sandra Day O’Connor, kryetari i gjykatës Renkuist po nderohet për shërbimin e tij për një kohë të gjatë në Gjykatën e Lartë dhe për trashëgiminë e tij. Kryetari i Gjykatës së Lartë të Shteteve të Bashkuara William Rehnquist vdiq të shtunën, një muaj para se të fillonte mandatin e 34 në gjykatën më të lartë të vendit. Në komentet që bëri në Shtëpinë e Bardhë, presidenti Bush e cilësoi vdekjen e zotit Rehnquist një humbje të madhe për vendin. BUSH “Ai ishte shumë i respektuar për intelektin tij të fuqishëm. Ai respektohej për angazhimin e tij të madh ndaj shtetit ligjor dhe për përkushtimin e tij të pa masë ndaj detyrës që kishte. Unë do të zgjedh sa më parë një person tepër të kualifikuar për të zënë vendin e kryetarit të gjykatës Renkuist.” Pasi u amërua anëtar i Gjykatës së Lartë në vitin 1971, William Renkuist u ngrit në postin e kryetarit të gjykatës në vitin 1986 nga presidenti i atëhershëm Ronald Reagan. Kur filloi punën e anëtarit të gjykatës ai ishte i vetmi anëtar me pikëpamje konservatore në Gjykatë lidhur me një numër çështjesh. Por kjo filloi të ndryshonte, me përfshirjen në Gjykatë të anëtarëve të tjerë më konservatorë në vitet 70-të dhe 80-të. Charles Fried është profeson i së drejtës kushtetuese në Universitetin Harvard. “Në vitet 60-të, Gjykata e Lartë amerikane përbëhej nga anëtarë ekstremë liberalë dhe emërimi i zotit Renkuist bëri që gjykata të lëvizte drejt qëndrës. Dhe kjo është trashëgimia e tij e madhe sepse shumë gjëra të rëndësishme kanë ndodhur në Gjykatën e Lartë dhe janë ende të ligjshme si rezultat i emërimit të zotit Renkuist në gjykatë. Dënimi me vdekje për shembull është ende i ligjshëm, megjithëse është gjithnjë nën një mbikqyrje të reptë.” Kryetari i Gjykatës së Lartë Renkuist po kujtohet gjithashtu për përkushtimin dhe rolin udhëheqës që ai tregoi gjatë 33 vjetëve që shërbeu në këtë institucion. Megjithëse u diagnostikua me kancer në tiroide në tetor të vitit të kaluar, ai vendosi ta vazhdonte punën deri në ditën e fundit të jetës. Derisa të konfirmohet kryetari i ardhshëm i Gjykatës së Lartë, këtë post e mer automatikisht anëtari më me përvojë i gjykatës së lartë, John Paul Stevens. Ai është 85 vjeç dhe u emërua si anëtar i Gjykatës së Lartë në vitin 1975 nga presidenti i atëhershëm, Gerald Ford.